เลี่ยง 11 หุ้นเฝ้าระวัง! เสี่ยงโดนผลกระทบหลังเหตุการณ์ระเบิด
บล.ธนชาตแนะเลี่ยง 11 หุ้นเฝ้าระวัง! เสี่ยงโดนผลกระทบหลังเหตุการณ์ระเบิด AOT ERW CENTEL MINT AAV THAI CPN ROBINS BH BDMS MAJOR
18 ส.ค. 2558

บริษัทหลักทรัพย์ ธนชาต จำกัด(มหาชน)ระบุในบทวิเคราะห์(18 ส.ค.)ว่า วานนี้ SET ไม่สามารถยืนได้เหนือ 1,416 จุด ด้วยแรงขายหุ้นกลุ่มพลังงานท้ายตลาดกดดัน SET ปิด -0.37% ที่ 1,408.74 จุด ด้วยมูลค่าการซื้อขาย 3.2 หมื่นล้านบาท นักลงทุนต่างชาติซื้อหุ้นสุทธิ 1,570 ล้านบาท
ประเมินความเสี่ยงเพิ่มขึ้นหลักเหตุระเบิดแยกราชประสงค์วานนี้ ประเมินแนวรับ 1,375 +/- จุด ขณะที่ ETF MSCI Thailand ปรับลดลง -2.19% เมื่อคืนนี้ (อิงระเบิดเมื่อ 31 ธ.ค.06 SET ปรับลดลง ~3% วันแรก ~10% ใน 1.5 สัปดาห์) ขณะที่ค่าเงินบาทอ่อนค่าทันที 1% ตั้งแต่เมื่อคืนที่ 33.55 บาท/ดอลลาร์ฯ
เลี่ยงกลุ่มหุ้นที่ถูกกระทบโดยตรง: การปรับลดลงวันนี้ ยังไม่ใช่จังหวะซื้อ…รอตลาดนิ่งพร้อมสัญญาณฟื้นตัวทางเทคนิคก่อน และหลีกเลี่ยงกลุ่มหุ้น:-
1. กลุ่มท่องเที่ยว บริษัท ท่าอากาศยานไทย จำกัด (มหาชน) หรือ AOT, บริษัท ดิ เอราวัณ กรุ๊ป จำกัด (มหาชน)หรือ  ERW, บริษัท โรงแรมเซ็นทรัลพลาซา จำกัด (มหาชน)หรือ  CENTEL, บริษัท ไมเนอร์ อินเตอร์เนชั่นแนล จำกัด (มหาชน)หรือ  MINT, บริษัท เอเชีย เอวิเอชั่น จำกัด (มหาชน)หรือ AAV, บริษัท การบินไทย จำกัด (มหาชน)หรือ THAI
2. ห้างสรรพสินค้า  บริษัท เซ็นทรัลพัฒนา จำกัด (มหาชน) หรือ CPN, บริษัท ห้างสรรพสินค้าโรบินสัน จำกัด (มหาชน)  หรือ ROBINS
3. โรงพยาบาลที่มีลูกค้าต่างประเทศ:บริษัท โรงพยาบาลบำรุงราษฎร์ จำกัด (มหาชน) หรือ BH,บริษัท กรุงเทพดุสิตเวชการ จำกัด(มหาชน)หรือ BDMS
4. โรงภาพยนต์:บริษัท เมเจอร์ ซีนีเพล็กซ์ กรุ้ป จำกัด (มหาชน) หรือ MAJOR